Vladimír Mišík

**Vladimír Mišík** (* 8. marec 1947, Praha) je český hudobník, spevák, gitarista, zakladajúci člen skupín The Matadors, Blue Effect, a zakladateľ rockovej skupiny Etc….

## Životopis
náhľad|Vladimír Mišík (2015)
[náhľad|Koncert [Čundrgrundu, Baráčnická rychta, Praha, 6. septembra 1977, zľava: Petr Kalandra, Vladimír Merta, Vladimír Mišík]]
[náhľad|''Nechte zpívat Mišíka!'' – nápis na stene v Prahe-[Holešovice|Holešoviciach, apríl 1983, v čase, keď boli Mišíkove koncerty komunistickými orgánmi zakázané. Nápis bol opakovane zamaľovávaný, no objavil sa vždy znova.]]
[vpravo|náhľad|Básnik [Jaromír Pelc a Etc… – Vladimír Mišík, Jaroslav Olin Nejezchleba, Jan Hrubý, obdobie skúšok na program *Požár na obloze*. Hostinec U Zábranských, december 1985]]

Jeho otcom bol americký vojak John Gaughan (* 1918† 2007), matkou slovenská zdravotná sestra Alžbeta, pracujúca koncom vojny v Nemecku pre Červený kríž. V roku 2017 sa dozvedel, že má v USA ďalších 9 súrodencov.

Ešte na učilišti založil kapelu Uragán, v ktorej hral na bicie. Po škole sa skupina rozpadla a Vladimír Mišík sa dostal do kapely Komety, kde sa zoznámil s Radimom Hladíkom, s ktorým potom odišiel do skupiny Fontána (neskôr známa ako The Matadors). Na prvom singli skupiny znie Mišíkova pieseň *Malej zvon, co mám*. Po vojenčine spieval v orchestri Karla Dubu a následne založil kapelu New Force, ktorá sa ale v roku 1968 rozpadla. Krátku dobu potom hral na gitaru v George and Beatovens. Ešte v roku 1968 ale s Radimom Hladíkom založil kapelu The Special Blue Effect (neskôr Blue Effect). Do svojho odchodu v roku 1970 stihol s kapelou naspievať album *[[Meditace]]*, EP a dva single. Potom spieval v skupine Flamengo, ktorá sa ale rozpadla ešte pred vydaním jediného albumu *[[Kuře v hodinkách]]* a Mišík založil kapelu Formace Nova a krátko spieval v skupine Energit Luboša Andršta. V roku 1974 založil kapelu Etc…, s ktorou hrá s krátkymi prestávkami dodnes. Zároveň príležitostne koncertoval s Vladimírom Mertom a Jánom Hrubým vo folk-rockovej formácii Čundrgrund (ČDG).

V roku 1982 mal Mišík zakázané koncertovať, o dva roky neskôr smel veľmi obmedzene vystupovať s akustickým programom, v roku 1985 už opäť hral s novou zostavou Etc… V roku 1990 bol na dva roky zvolený do Českej národnej rady za Občianske fórum. V roku 1999 vyšla vo vydavateľstve Petrov kniha *Vladimír Mišík – letní rozhovor s Ondřejem Bezrem*.

Po vážnych zdravotných problémoch sa vrátil na pódiá v sprievode skupiny Etc… a ďalších hudobných hostí. V októbri 2013 odmietol prevziať štátne vyznamenanie od prezidenta Miloša Zemana, ako výraz nespokojnosti s jeho rozhodnutiami z poslednej doby. Za svoj album *[[Jednou tě potkám]]* z roku 2020 získal v 6 cien Anděl v kategóriách album roka, interpret roka, skladba roka, videoklip roka, folk, rock. V apríli 2021 oznámil, že zo zdravotných dôvodov končí s koncertovaním.

Astronómovia z observatória na Kleti po ňom pomenovali planétku, objavenú v roku 1995. Meno Mišík pre planétku č. 18456 schválila Medzinárodná astronomická únia. V roku 2016 natočila o Mišíkovi režisérka Jitka Němcová celovečerný dokument *Nechte zpívat Mišíka*.

S prvou manželkou Katarínou má syna Martina, s druhou manželkou Evou má syna Adama a dcéru Barboru.

## Najväčšie hity
Medzi najznámejšie pesničky Vladimíra Mišíka patrí napr. *Slunečný hrob* (s Blue Effectom), *Kuře v hodinkách* (s Flamengom), s Etc. potom *Stříhali dohola malého chlapčeka* (podľa rovnomennej básne Josefa Kainara), *Variace na renesanční téma* (podľa rovnomennej básne Václava Hrabě, známej podľa prvého verša *Láska je jako večernice*), *Proč ta růže uvadá* alebo *Obelisk*. K ďalším známym možno zaradiť aj hymnu 1. českej futbalovej ligy.

## Diskografia
* s Blue Effectom
** *[[Meditace (album)|Meditace]]*, 1970 (anglická verzia *[[Kingdom of Life]]*, 1971)
* s Flamengom
** *[[Kuře v hodinkách]]*, 1972
** *[[Paní v černém]]*, 2003 – reedícia singlov z rokov 19671972
* s Etc…
** *[[Vladimír Mišík (album)|Vladimír Mišík]]* (tiež *1* alebo *Stříhali dohola malého chlapečka*), 1976, 1996 (anglická verzia *[[They Cut Off the Little Boy's Hair]]*, 1978)
** *[[2 (album, Vladimír Mišík a Etc…)|2]]*, 1980, 1997
** *[[3 (album, Vladimír Mišík a Etc…)|3]]*, 1987, 1997
** *[[4 (album, Vladimír Mišík a Etc…)|4]]*, 1987, 2001 (+ *They Cut Off the Little Boy's Hair*)
** *[[Jiří Jelínek in memoriam]]*, 1987
** *[[20 deka duše]]*, 1990, 2001
** *[[Nechte zpívat Mišíka]]*, 1991 – živá nahrávka
** *[[Jen se směj]]*, 1993
** *[[Unplugged (album, Vladimír Mišík a Etc...)|Unplugged]]*, 1994 – živá nahrávka
** *[[Město z peřin]]*, 1996
** *[[Nůž na hrdle]]*, 1999
** *[[Umlkly stroje]]*, 2004
** *[[Archa (album, Vladimír Mišík a Etc...)|Archa]]*, 2008 – záznam živého vystúpenia pri príležitosti Vladimírových 60. narodenín. Tiež na DVD.
** *[[Ztracený podzim]]*, 2010
* Vladimír Mišík a Mirek Kovářík
** *[[Reduta Blues]]*
* s Blue Shadows
** *[[Jednou tě potkám]]*, 2019
** *[[Noční obraz]]*, 2021
* výbery
** *Síň slávy*, 2000
** *Archa 6. 6. 2007*, 2008 (2DVD)
** *[[Královský večer]]*, 2014
** *[[Životní režim]]*, 2018
* komplety
** *Déja vu (19761987)*, 2009
** *Déja vu 2 (19891996)*, 2010
* zhudobnenia diel básnikov
** Jaromír Pelc: *[[Požár na obloze]]*, 1988 – digitálna verzia Supraphon 2018, 7 skladieb
** Václav Hrabě: *Pár tónů, které přebývají*, 1989
* tribute album
** *[[Bazarem proměn: A Tribute to Vladimír Mišík]], 2015

== Referencie ==


== Literatúra ==
* 
* 
* 

== Iné projekty ==


== Externé odkazy ==
* [https://www.vladimirmisik.cz Oficiálny web] 
* [http://www.youtube.com/user/MisikVladimir Vladimír Mišík] na YouTube
* [http://www.facebook.com/misik.vladimir Vladimír Mišík] na Facebooku
* [http://www.moderni-dejiny.cz/clanek/nova-vlna-se-starym-obsahem-23-3-1983 Nová vlna se starým obsahem] – článok z časopisu Tribuna z marca 1983, kvôli ktorému bolo zakázané koncertovanie niektorým hudobníkom a skupinám
* [https://www.ceskatelevize.cz/porady/1093836883-na-plovarne/20236816029-vladimir-misik *Na plovárně* s Vladimírom Mišíkom] (2002)
* [https://www.ceskatelevize.cz/porady/1143638030-ct-live/20754215410-vladimir-misik-etc *Vladimír Mišík & Etc''] – záznam koncertu (2007)
* Záznam koncertu Vladimíra Mišíka pre Český rozhlas (2018)
* Zoznam diel v súbornom katalógu Národnej knižnice ČR

## Zdroj

Kategória:Českí rockoví gitaristi
Kategória:Českí rockoví speváci
Kategória:České osobnosti slovenského pôvodu
Kategória:Beatová síň slávy
Kategória:Osobnosti z Prahy